stanford-oval/wikipedia huggingface dataset:
มาสค์ไรเดอร์ริวคิ

มาสค์ไรเดอร์ริวคิ (ญี่ปุ่น: 仮面ライダー龍騎; โรมาจิ: Kamen Raidā Ryūki; ทับศัพท์: Kamen Rider Ryuki) เป็นละครโทรทัศน์โทคุซัทสึชุดมาสค์ไรเดอร์ ออกอากาศครั้งแรกเมื่อวันที่ 3 กุมภาพันธ์ ค.ศ. 2002 ถึง 19 มกราคม ค.ศ. 2003 มีจำนวนตอนทั้งหมด 50 ตอน
ภาพรวม

ผลงานมาสค์ไรเดอร์ซีรีส์ โดยเป็นผลงานแรกของบรรดามาสค์ไรเดอร์ยุคเฮย์เซย์ที่มีเนื้อหาเกี่ยวกับการแข่งขันและโลกมิติโดยมีประโยคว่า มาสค์ไรเดอร์ทั้ง 13 ต้องสู้กันเองจนเหลือรอดเพียงคนเดียวเพื่อปรารถหนา และมีเนื้อหาเกี่ยวกับความปรารถนาของมนุษย์
นอกจากนี้ยังมีองค์ประกอบเพื่มเติมนั่นก็คือการ์ดเกมเพิ่มเข้ามาในส่วนของไรเดอร์ และเพิ่มเข้ามาในส่วนของการต่อสู้ หลังจากการเริ่มออกอากาศ เรื่องราวของไรเดอร์ที่สู้กันเองด้วยความปรารถนาของตนเอง และมีการเรียกตัวเองว่า "มาสค์ไรเดอร์" อย่างเป็นทางการ แม้ว่าจะเป็นตัวร้ายก็ตามทำให้เกิดข้อพิพาทว่ามันไม่เหมาะสมกับรายการโทรทัศน์สำหรับเด็ก ตามข่าวหนังสือพิมพ์ในยุคที่ออกอากาศในขณะนั้น
ภาพรวม > การสร้าง

เดิมทีนั้นต้องการที่จะให้ซีรีส์ มาสค์ไรเดอร์คูกะ และ มาสค์ไรเดอร์อากิโตะ จบลงแต่ได้ถูกเป็นซีรีส์มาสค์ไรเดอร์ยุคเฮย์เซย์ลำดับที่ 3  ในช่วงที่วางแผนการผลิตงานนั้นจะทำซีรีส์นักรบที่มีคอนเซปต์คล้าย ครอสไฟเยอร์ ซึ่งเป็นต้นแบบของ มาสค์ไรเดอร์ และเป็นผลงานเริ่มต้นที่ทำ แต่ด้วยกระแสของมาสค์ไรเดอร์ที่กลับมานิยม ทำให้กลับมาสร้างซีรีส์มาสค์ไรเดอร์ต่ออีกครั้ง
ภายหลังจากเหตุการณ์วินาศกรรม 11 กันยายน เมื่อวันที่ 11 กันยายน พ.ศ. 2544 ทางสถานีโทรทัศน์ยังยึดชู คูกะ และ อากิโตะ เป็นฮีโร่ที่ไม่ซับซ้อนแยกแยะความแตกต่างระหว่างความดีและความชั่วได้อย่างชัดเจน และให้ความยุติธรรมแก่เด็ก ๆ แต่ว่า ชินทาโร่ ชิราคุระ โปรดิวเซอร์กลับตอบสนองบิดเบือนเจตนาโดยคำนึงถึงความตั้งใจของสถานี โดยกล่าวว่า ฉันต้องการสอนเด็กให้รู้จักความยุติธรรมที่แท้จริง เป็นเพราะความยุติธรรมที่พวกเขาเชื่อนั้นเป็นสิ่งจอมปลอม และผู้ผลิตอ้างว่ารู้ของจริง
ชิราคุระพยายามสร้างแนวคิด ความยุติธรรมของแต่ละทาง หลังจากที่ทำอากิโตะจากผลงานก่อนหน้านี้ ก็ไม่ได้ทำลายขนบทำเนียมที่กล่าวว่า "คาเมนไรเดอร์คือความเที่ยงธรรม" ที่คนดูได้สรุปไว้ตั้งแต่ต้น จึงทำให้ได้ปรับพลิกโฉมแนวคิดขนบธรรมเนียนของมาสค์ไรเดอร์ไว้มากเกินไปจนผู้ชมไม่สามารถยอมรับได้
นอกจากนี้บันไดผู้สนับสนุนหลักยังขอให้มีความแตกต่างจากคูกะและอากิโตะอย่างสิ้นเชิง และทำแนวคิดใหม่ๆ มากมายที่แตกต่างจากซีรีส์มาสค์ไรเดอร์เรื่องที่ผ่านมา ทั้งองค์ประกอบและรูปแบบแนวคิดต่างๆ
และด้วยเหตุนี้จึงสร้างซีรีส์ใหม่ขึ้นมาโดยใช้ชื่อว่าริวคิโดยชื่อริวคิที่ปรากฏนั้นได้ใช้ตัวอักษรคันจิเป็นครั้งแรก
เรื่องย่อ

คิโดะ ชินจิ ชายหนุ่มช่างภาพผู้ใสซื่อ เขาทำงานให้กับสำนักข่าว ORE Journal โดยในแต่ละวันเขามักจะทำงานล้มเหลวเนื่องด้วยอุปสรรคนานาประการจนกระทั่งวันหนึ่งเขาได้บังเอิญเก็บกล่องปริศนาขึ้นมาจากคดีบุคคลหายสาบสูญคดีหนึ่ง ทำให้ชีวิตของชินจิต้องเปลี่ยนไป และเขาได้พบกับ อาคิยามะ เรน ชายหนุ่มผู้จริงจังกับชีวิต กำลังต่อสู้กับสัตว์ประหลาด ในมิเรอร์ เวิลด์ โลกกระจกที่ทุกอย่างเหมือนกับโลกที่เขาอาศัยหากแต่เพียงตัวอักษรจะตรงกับข้ามและไม่มีมนุษย์คนใดอาศัยอยู่ โดยที่มีหญิงสาวนาม คันซากิ ยุย ผู้ที่สามารถมองเห็นการต่อสู้ในมิเรอร์ เวิลด์ คอยดูการต่อสู้ของพวกเขา ทำให้ทั้ง3ต้องเผชิญกับการต่อสู้ที่สุดแสนจะคาดเดา
ชินจิที่ได้ก้าวเข้าสู่วิถีแห่งมาสค์ไรเดอร์ ไม่อาจสามารถหันหลังกลับไปได้และเมื่อรู้ว่าการต่อสู้ในมิเรอร์ เวิลด์นั้นเป็นการต่อสู้แบบ Battle Royal โดยผู้ที่มีชีวิตรอดเพียงหนึ่งเดียวจะสามารถขอพรในสิ่งที่ตนเองหวังเอาไว้ ยิ่งทำให้ชินจิต้องเอาชนะจากการต่อสู้ครั้งนี้พร้อมกับคำขอของเขาที่ต้องการให้โลกมีแต่สันติสุข ความสงบสุข
ตัวละคร > มาสค์ไรเดอร์ทั้ง 13

ในส่วนของมาสค์ไรเดอร์ฟามและมาสค์ไรเดอร์ริวกะไปที่ มาสค์ไรเดอร์ริวคิ : EPISODE FINAL
มาสค์ไรเดอร์

บทความหลัก: รายชื่อมาสค์ไรเดอร์ที่ปรากฏตัวในมาสค์ไรเดอร์ริวคิ
เพลงประกอบ

"Alive A life"
Lyrics: ญี่ปุ่น: Yuko Ebine; โรมาจิ: 海老根 祐子; ทับศัพท์: Ebine Yūko
Composition: ญี่ปุ่น: Kohei Wada; โรมาจิ: 和田 耕平; ทับศัพท์: Wada Kōhei
Arrangement: Kohei Wada & ญี่ปุ่น: Kazuya Honda; โรมาจิ: 本田 嘉津也; ทับศัพท์: Honda Kazuya
Artist: ญี่ปุ่น: Rica Matsumoto; โรมาจิ: 松本 梨香; ทับศัพท์: Matsumoto Rika
(ญี่ปุ่น: "Hatenaki Inochi" ; โรมาจิ: 果てなき希望（いのち） ; "Boundless Life" )
Lyrics: ญี่ปุ่น: Shin-ichiro Aoyama; โรมาจิ: 青山 紳一郎; ทับศัพท์: Aoyama Shin'ichirō
Composition: ญี่ปุ่น: Yo Tsuji; โรมาจิ: 辻 陽; ทับศัพท์: Tsuji Yō
Arrangement: ญี่ปุ่น: Masatoshi Sakashita; โรมาจิ: 坂下 正俊; ทับศัพท์: Sakashita Masatoshi
Artist: ญี่ปุ่น: Hiroshi Kitadani; โรมาจิ: きただに ひろし; ทับศัพท์: Kitadani Hiroshi
Episodes: 1-17, 19-33
ญี่ปุ่น: "Hateshinai Honō no Naka e" ; โรมาจิ: 果てしない炎の中ヘ ; "Into the Eternal Flame"
Lyrics: Keiko Terada & ญี่ปุ่น: Yoshihiko Ando; โรมาจิ: 安藤 芳彦; ทับศัพท์: Andō Yoshihiko
Composition: ญี่ปุ่น: Yoshio Nomura; โรมาจิ: 野村 義男; ทับศัพท์: Nomura Yoshio
Arrangement: RIDER CHIPS
Artist: RIDER CHIPS featuring ญี่ปุ่น: Keiko Terada; โรมาจิ: 寺田 恵子; ทับศัพท์: Terada Keiko
Episodes: 18
"Revolution"
Lyrics: Yuko Ebine
Composition & Arrangement: Mikio Sakai
Artist: Hiroshi Kitadani
Episodes: 34-37, 39-50, TV Special
"Lonely Soldier"
Lyrics: Yuko Ebine
Composition: Yo Tsuji
Arrangement: ญี่ปุ่น: Akio Kondo; โรมาจิ: 近藤 昭雄; ทับศัพท์: Akio Kondō
Artist: Ren Akiyama (Satoshi Matsuda)
Episodes: 38
การออกอากาศ

มาสค์ไรเดอร์ริวคิ ออกอากาศทุกวันอาทิตย์เวลา 8:00 น. - 8:30 น. ทางสถานีโทรทัศน์ทีวีอาซาฮิในประเทศญี่ปุ่น ออกอากาศครั้งแรกเมื่อวันที่ 3 กุมภาพันธ์ ค.ศ. 2002 ถึง 19 มกราคม ค.ศ. 2003
ในประเทศไทยเคยออกอากาศทางสถานีโทรทัศน์โมเดิร์นไนน์ทีวีในช่วงแรกออกอากาศทุกวันจันทร์เวลา 17.30 - 18.00 น. ต่อมาได้ย้ายวันและเวลามาเป็นทุกวันพุธเวลา 16.30 - 17.00 น. จนจบเรื่องและได้ออกอากาศอีกครั้งทางสถานีวิทยุโทรทัศน์กองทัพบกช่อง 5 ทุกวันเสาร์เวลา 7.30 - 8.00น.ในชื่อ มาสค์ไรเดอร์ริวคิ Limited Edition และผู้ที่ได้รับลิขสิทธิ์คือบริษัท ดรีมเอกซ์เพรส จำกัด ซึ่งได้รับลิขสิทธิ์ทั้งทีวีซีรีส์และตอนพิเศษจากโทรทัศน์ ส่วนลิขสิทธิ์ฉบับภาพยนตร์ ผู้ได้รับลิขสิทธิ์คือ โรสวิดีโอแต่ในภายหลัง บริษัท ดรีมเอกซ์เพรส จำกัด ได้รับสิทธิ์ในการจัดจำหน่ายแทน
ปริษา ทนาวิวัฒน์

| ปริษา ทนาวิวัฒน์ |
| --- | --- |
เกิด: 20 พฤศจิกายน พ.ศ. 2525 (42 ปี) ปณิษฐา ตัณทนาวิวัฒน์
คู่สมรส: ธิบดี ชุณหเสนีย์ (2565–ปัจจุบัน)
บุตร: 1 คน
อาชีพ: นักแสดง นางแบบ
ปีที่แสดง: พ.ศ. 2540 - ปัจจุบัน
สังกัด: ช่อง 7 HD
ปริษา ทนาวิวัฒน์ หรือ เดียร์ นักแสดงชาวไทย สังกัดช่อง 7 HD เป็นที่รู้จักจากการแสดงบทนางร้าย
ประวัติ

ปริษา ทนาวิวัฒน์ (เดิมชื่อ: ปนิษฐา ตัณทนาวิวัฒน์) ชื่อเล่น เดียร์ เกิดวันเสาร์ที่ 20 พฤศจิกายน พ.ศ. 2525 จบการศึกษาระดับปริญญาโท มหาวิทยาลัยรังสิต
ปัจจุบันเป็นนักแสดง นางแบบ พิธีกรชาวไทย เป็นนักแสดงในสังกัดช่อง 7 HD มีผลงานชิ้นแรกละครโทรทัศน์เรื่อง ปอบผีฟ้า ปี พ.ศ. 2540 รับบท กฤติกา ซึ่งเรื่องนี้ทำให้เธอได้รับ รางวัลเมขลา  ในสาขานักแสดงดาวรุ่งหญิง หลังจากนั้นก็มีผลงานทางช่อง 7 HD มากมายไม่ว่าจะเป็น ทองเนื้อเก้า, แม่นาค, เดือนเดือด, พลิกดินสู่ดาว เป็นต้น
และเธอยังเคยแสดงมิวสิควีดีโอเพลง "เก็บเอาไว้" ของ เอิร์น จิรวรรณ สังกัดอาร์เอส อีกด้วย
ปัจจุบัน ปริษา สมรสกับ บอม ธิบดี ชุณหเสนีย์ แฟนหนุ่มนอกวงการ เมื่อวันที่ 23 พฤศจิกายน พ.ศ. 2565 ที่ โรงแรมแมนดาริน โอเรียลเตล กรุงเทพ
มีบุตรสาวด้วยกัน 1 คน ชื่อ น้องบีน่า ชุณหเสนีย์ แปลว่าผู้หญิงฉลาด เกิดเมื่อวันที่ 8 เมษายน พ.ศ. 2567
ผลงาน > ละครโทรทัศน์

ละครโทรทัศน์ทั้งหมดด้านล่างนี้ออกอากาศทางช่อง 7
ผลงาน > ละครจักร ๆ วงศ์ ๆ

ปี พ.ศ. 2542 เทพศิลป์ อินทรจักร แสดงเป็น เทพมณฑา
ปี พ.ศ. 2543 หลวิชัย-คาวี แสดงเป็น ศรีสุดา
ปี พ.ศ. 2544 สี่ยอดกุมาร แสดงเป็น อัคนี
ปี พ.ศ. 2550 สังข์ทอง แสดงเป็น ราชินี / พระมเหสีจันทา
ปี พ.ศ. 2553 ตุ๊กตาทอง แสดงเป็น ราชินี / พระมเหสีสร้อยสวรรค์
ปี พ.ศ. 2555 ไชยเชษฐ์ แสดงเป็น ราชินี / พระมเหสีศรีอุษา
ปี พ.ศ. 2556 มนต์นาคราช แสดงเป็น ปัทมา
ปี พ.ศ. 2560 เทพสามฤดู แสดงเป็น พระขนิษฐาดวงดารา
ผลงาน > ละครสั้น

ฟ้ามีตา ตอน ปากว่า ตาขยิบ
กรรมลิขิต ตอน รัก ลวง บ่วง กรรม
ฟ้ามีตา ตอน ชีวิตหรรษา
ฟ้ามีตา ตอน งูพิษ
ฟ้ามีตา ตอน รอยมลทิน (เงินมา..ผ้าหลุด "เด็กเสี่ย" ใครๆก็อยากเป็น)
ฟ้ามีตา ตอน รถผีสิง
ฟ้ามีตา ตอน คลั่งเพราะรัก (รักมาก..ก็ทุกข์มาก)
ฟ้ามีตา ตอน ชั่วโมงนรก รับบทเป็น ครูอนงค์
ฟ้ามีตา ตอน...ความเลวช่างน่ากลัว
ผลงาน > ละครสั้นซีรีส์สถานีวิทยุโทรทัศน์กองทัพบก

ศีล 5 คนกล้าท้าอธรรม ตอน พิศวาสนางตานี รับบทเป็นผีตานีแสนสวย ทางช่อง สถานีวิทยุโทรทัศน์กองทัพบก
ผลงาน > มิวสิกวีดีโอ

เพลง "เก็บเอาไว้" ของ เอิร์น จิรวรรณ
เพลง "ขอเวลา 2 นาที" ของ โอ๊ต วรนนท์
เพลง "อย่าหยุดรักฉัน" ของ เอ-ม็อบ
แหล่งข้อมูลอื่น

ปริษา ทนาวิวัฒน์ ที่อินสตาแกรม
| ปี | เรื่อง | บทบาท |
| --- | --- | --- |
| 2540 | ปอบผีฟ้า | กฤติกา |
| 2540 | ทองเนื้อเก้า | ลำดวน |
| 2542 | รักเต็มร้อย | นันท์ |
| 2547 | เดือนเดือด | ปักษา |
| 2547 | หลงทางรัก | อรอุมา |
| 2549 | พลิกดินสู่ดาว | นาขวัญ (ขวัญ) |
| 2550 | รักแท้แซ่บหลาย | ลำดวน |
| 2550 | ลูกระนาด | แม่นกน้อย (วัยสาว) |
| 2551 | ภูตแม่น้ำโขง | เวียนแล |
| 2552 | รักแท้แก้ได้ | เฟื่องฟ้า |
| 2553 | เรือนซ่อนรัก | เรไร |
| 2553 | มนต์รักสายฟ้าแลบ | ทิพย์จันทร์ |
| 2553 | คุณพ่อหวานแหวว | แจ่มจันทร์ |
| 2555 | ขุนเดช | รำพัน |
| 2555 | ไข่ลูกเขย | โบตั๋น |
| 2555 | คุณพ่อจำเป็น | ณิษา |
| 2556 | วันนี้ที่รอคอย | คำฝาย (รับเชิญ) |
| 2556 | ยมบาลเจ้าขา | รับเชิญ ตอน ปม |
| 2556 | วิมานมะพร้าว | จ๋อม |
| 2556 | แม่คุณเอ๊ย | น้ำตาล |
| 2557 | ยอดชายนายตุ๊กตุ๊ก | ธีรดา |
| 2557 | เงา | ปวีณา |
| 2558 | บุษบาท่าเรือ | ศิรินภา |
| 2558 | สาวน้อยอ้อยควั่น | ครูตุ๊กตา |
| 2558 | คนละโลก | คุกกี้ |
| 2558 | สาวน้อยซอยรจนา | อรนุช |
| 2559 | ไฟรักเกมร้อน | มุกระวี |
| 2560 | เกิดเป็นกา | บุญพา |
| 2560 | ละอองดาว | รุ้งเพชร |
| 2560 | สุดรักสุดดวงใจ | อั้ม |
| 2562 | สวยซ่อนคม | จินตนา (จินนี่ / จิน) |
| 2562 | มาดามบ้านนา | พิ้งกี้ |
| 2562 | รอยอาฆาต | พระพาย |
| 2563 | เศรษฐีตีนเปล่า | อรพินท์ |
| 2564 | ผู้ดีดงอีโด่ย | เจ๊หงส์ |
| 2567 | เล่ห์ร้ายเกมลวง | รตี |
ไลซีน

ไลซีน (อังกฤษ: lysine, Lys, K) เป็นกรดอะมิโนชนิดหนึ่งซึ่งจัดเป็นกรดอะมิโนจำเป็น (essential amino acid) ที่ร่างกายไม่สามารถสังเคราะห์เองได้ จำเป็นต้องได้รับจากอาหาร มีสูตรโครงสร้างทางเคมีคือ HO2CCH (NH2) (CH2) 4NH2
กรดอะมิโนไลซีน
สมบัติ

ไลซีนมีสมบัติเป็นเบสเช่นเดียวกับอาร์จินีน (arginine) และฮิสติดีน (histidine) ภายในโครงสร้างประกอบด้วยหมู่อะมิโน 2 หมู่ และหมู่คาร์บอกซิลอีก 1 หมู่ มีสูตรโมเลกุลคือ C6H14N2O2 ไลซีนเป็นกรดอะมิโนจำเป็นที่ไม่สามารถสังเคราะห์ขึ้นได้ในร่างกายมนุษย์ แต่สำหรับพืชและแบคทีเรีย ไลซีนจะถูกสังเคราะห์ขึ้นจากกรดแอสปาร์ติก (aspartic acid) หรือ แอสปาร์เตท (aspartate)
แหล่งอาหาร

ไลซีนพบมากในเนื้อแดง, ปลาซาร์ดีน, ไข่, เนย, ถั่วและนม คนส่วนใหญ่ได้รับกรดอะมิโนปริมาณที่เพียงพอของนี้โดยการรับประทานอาหารที่มีโปรตีนสูง แต่บุคคลบางอย่างเช่นมังสวิรัติ นักเพาะกายหรือนักกีฬาอาจมีความเสี่ยงการขาดไลซีนได้ จึงควรรับประทานอาหารเสริมเพื่อให้ร่างกายได้รับกรดอะมิโนชนิดนี้อย่างเพียงพอ
กรดอะมิโนจำเป็นชนิดอื่น

วาลีน (valine)
ลิวซีน (leucine)
ไอโซลิวซีน (isoleucine)
เมตไทโอนีน (methionine)
ฟีนิลอะลานีน (phenylalanine)
ทรีโอนีน (threonine)
ทริปโตแฟน (tryptophan)
ในเด็กมีเพิ่มอีก 2 ตัว ดังนี้
ฮีสติดีน (histidine)
อาร์จินีน (arginine)
พระบะฮาอุลลอฮ์

| พระบะฮาอุลลอฮ์ |
| --- | --- |
ศาลเจ้าพระบะฮาอุลลอฮ์
เกิด: อัล-มิรซา หุสัยน์ อะลีย์ นูรี 12 พฤศจิกายน พ.ศ. 2360 เตหะราน เปอร์เซีย
เสียชีวิต: 29 พฤษภาคม พ.ศ. 2435 (74 ปี) เอเคอร์ จักรวรรดิออตโตมัน
มีชื่อเสียงจาก: ศาสดาแห่งศาสนาบาไฮ
ผู้สืบตำแหน่ง: พระอับดุลบะฮาอ์
พระบะฮาอุลลอฮ์ หรือ พระบาฮาอุลลาห์ (อาหรับ: بهاء الله; อังกฤษ: Bahá'u'lláh; 12 พฤศจิกายน พ.ศ. 2360 - 29 พฤษภาคม พ.ศ. 2435) เป็นศาสดาของศาสนาบาไฮ ท่านประกาศตนเป็นผู้เผยพระวจนะตามคำทำนายของขบวนการบาบี
พระบะฮาอุลลอฮ์สอนว่ามนุษยชาติทั้งปวงเป็นเชื้อชาติเดียวกัน และถึงเวลาแล้วที่จะรวมประชาชาติทั้งหลายให้เป็นหนึ่งเดียว ท่านอ้างว่าได้รับพระวิวรณ์จากพระเป็นเจ้า จึงถูกทางการเปอร์เซียและจักรวรรดิออตโตมันจับขังคุก ในช่วง 24 ปีสุดท้ายท่านถูกขังที่เอเคอร์ ปาเลสไตน์ จนถึงแก่กรรมขณะอายุได้ 74 ปี
ช่วงที่ยังมีชีวิตอยู่ท่านประพันธ์งานวรรณกรรมไว้หลายชิ้น ที่สำคัญ คือ คีตาบีอัคดัสและคีตาบีอีคาน ซึ่งกลายเป็นคัมภีร์ของศาสนาบาไฮในปัจจุบัน
ผู้เข้าร่วมโอลิมปิกโดยอิสระในโอลิมปิกฤดูร้อน 1992

| ผู้เข้าร่วมโอลิมปิกโดยอิสระ ในโอลิมปิกฤดูร้อน 1992 |
| --- | --- |
บุคคลเข้าแข่งขันภายใต้ธงโอลิมปิก
รหัสประเทศ: IOP
ณ Barcelona
นักกีฬา: 58 คน (ชาย 39 คน / หญิง 19 คน) ใน 13 ชนิดกีฬา   54 รายการ
ผู้เชิญธงชาติ: N/A (ไม่ได้เข้าร่วมในขบวนพาเหรดแห่งชาติ)
เหรียญ อันดับ 44:  ทอง 0 เงิน 1 ทองแดง 2 รวม 3 
การเข้าร่วมแข่งขันโอลิมปิกฤดูร้อน
1992 1996 2000 2004–2008 2012 2016 2020 2024
การเข้าร่วมในนามของชาติอื่น
 ยูโกสลาเวีย (ฤดูหนาว 1920–1992)  มาซิโดเนียเหนือ (1996–)  เซอร์เบียและมอนเตเนโกร (1996–2006)  เซอร์เบีย (1912, 2008–)  มอนเตเนโกร (2008–)  คอซอวอ (2016–)
ผู้เข้าร่วมโอลิมปิกโดยอิสระ (อังกฤษ: Independent Olympic Participants) เข้าร่วมแข่งขันกีฬาโอลิมปิกฤดูร้อนครั้งที่ 25 ค.ศ. 1992 (พ.ศ. 2535) ที่นครบาร์เซโลนาของสเปน ระหว่างวันที่ 25 กรกฎาคม – 9 สิงหาคม พ.ศ. 2535
นักกีฬาที่ได้รับเหรียญรางวัล

| เหรียญ | นักกีฬา | เชื้อชาติ | กีฬา | รายการ |
| --- | --- | --- | --- | --- |
| 2 ! เงิน | Jasna Šekarić |  ยูโกสลาเวีย | Shooting | Women's 10m Air Pistol |
| 3 ! ทองแดง | Aranka Binder |  ยูโกสลาเวีย | Shooting | Women's 10m Air Rifle |
| 3 ! ทองแดง | Stevan Pletikosić |  ยูโกสลาเวีย | Shooting | Men's 50m Rifle prone |
ปลาปิรันยา

| ปลาปิรันยา ช่วงเวลาที่มีชีวิตอยู่: Miocene–Recent  PreꞒ Ꞓ O S D C P T J K Pg N      |
| --- | --- |

ปลาปิรันยาแดง (Pygocentrus nattereri)

การจำแนกชั้นทางวิทยาศาสตร์
อาณาจักร:: Animalia
ไฟลัม:: Chordata
ชั้น:: Actinopterygii
อันดับ:: Characiformes
วงศ์:: Serrasalmidae
วงศ์ย่อย:: Serrasalminae

สกุล
 Catoprion  Pristobrycon  Pygocentrus  Pygopristis  Serrasalmus  † Megapiranha
ปลาปิรันยา (อังกฤษ: piranha) เป็นชื่อสามัญเรียกปลาน้ำจืดกลุ่มหนึ่ง ซึ่งอยู่ในวงศ์Serrasalmidae  โดยทั่วไป ปลาที่ได้ชื่อว่า "ปิรันยา" นั้นจะหมายถึงปลาในสกุล Pristobrycon, Pygocentrus, Pygopristis และ Serrasalmus  แต่ก็อาจรวมถึงปลาในสกุล Catoprion ด้วย  รวมกันแล้วประมาณ 40 ชนิด ส่วนปลาในสกุลอื่นมักไม่นิยมเรียกว่าปลาปิรันยา ถึงแม้จะอยู่ในวงศ์ย่อยนี้ก็ตาม
ลักษณะ

ปลาปิรันยากินเนื้อเป็นอาหาร มักอยู่รวมกันเป็นฝูงขนาดใหญ่  พบในแม่น้ำแอมะซอน และแม่น้ำหลายสายในทวีปอเมริกาใต้ มีฟันที่แหลมคมรูปสามเหลี่ยมขนาดใหญ่ มีส่วนหัวขนาดใหญ่  มีกล้ามเนื้อบริเวณกระพุ้งแก้มแข็งแรง ใช้สำหรับกัดกินเนื้อของสัตว์ที่ตกลงไปอยู่ใกล้ที่อยู่เป็นอาหาร โดยเฉพาะสัตว์ที่ตื่นตระหนกตกใจ หรืออยู่ในภาวะอ่อนแอบาดเจ็บ เสียงตูมตามของน้ำที่กระเพื่อม จะดึงดูดปลาปิรันยาเข้ามาอย่างว่องไว ซึ่งปลาปิรันยาจะใช้ฟันที่แหลมคมกัดกินเนื้อของสัตว์ใหญ่จนทะลุไปถึงกระดูกสันหลังได้เพียงไม่กี่นาที ความดุร้ายของปลาปิรันยาแตกต่างกันออกไปตามแต่ชนิด แต่เชื่อว่าปลาปิรันยาทุกชนิดสามารถตรวจจับกลิ่นเลือดในน้ำแม้เพียง 50 แกลลอน เหมือนกับปลาฉลาม
อาหาร

แต่อาหารโดยปกติของปลาปิรันยาแล้ว ก็คือ ปลาที่อยู่ในแม่น้ำ โดยอาศัยอยู่รวมกันเป็นฝูง ก็เพื่อหลีกเลี่ยงสัตว์นักล่าชนิดอื่น ๆ ที่กินปลาปิรันยาเป็นอาหาร เช่น ปลาอะราไพม่า (Arapaima gigas), นากยักษ์ (Pteronura brasiliensis), โลมาแม่น้ำแอมะซอน (Inia geoffrensis) และนกกินปลาอีกหลายชนิด รวมถึงปลาปิรันยาเองก็เป็นอาหารพื้นถิ่นของชาวพื้นบ้านแอมะซอนด้วย
การวางไข่

ปลาปิรันยา วางไข่ในช่วงต้นฤดูฝน ปลายฤดูร้อน ในแหล่งน้ำตื้น ๆ ใกล้ชายฝั่ง โดยจะวางไข่ไว้ติดกับกอของพืชน้ำ โดยมีปลาตัวผู้เป็นผู้ดูแลไข่ ซึ่งหากมีสัตว์หรือมนุษย์มาคุกคาม แม้จะโดยไม่ได้ตั้งใจ ก็จะถูกปลาปิรันยาเข้าทำร้าย
อุบัติเหตุเกี่ยวกับปลาปิรันยา

ในปลายทศวรรษที่ 70 ที่บราซิล มีอุบัติเหตุรถบัสที่วิ่งไปมาระหว่างเมือง เกิดอุบัติเหตุจมลงในแม่น้ำสาขาหนึ่งของแม่น้ำแอมะซอน หลายชั่วโมงผ่านไปกว่าที่หน่วยกู้ภัยจะกว้านซากรถขึ้นมาได้ มีผู้เสียชีวิตที่ติดอยู่ในรถออกมาไม่ได้ทั้งหมด 39 ราย และส่วนใหญ่ปรากฏว่าศพของผู้เสียชีวิตถูกปลาปิรันยากัดแทะจนแทบไม่เหลือสภาพดั้งเดิม หนึ่งในนั้นเป็นผู้หญิง, เด็กทารก และเด็กผู้หญิง ครอบครัวเดียวกันด้วย  นอกจากนี้แล้วในปี ค.ศ. 2012 มีผู้ชายคนหนึ่งจมน้ำเสียชีวิตในแม่น้ำยาตา ทางตอนเหนือของโบลิเวีย แต่สภาพศพของเขา ปรากฏว่าส่วนใบหน้าถูกกัดแทะจนหายไปหมด โดยปลากัดแทะที่บริเวณใบหน้าอย่างเดียว และไม่โจมตีเข้าที่ศีรษะ เชื่อว่าเป็นการกระทำของปลาปิรันยา
การห้ามเลี้ยงและครอบครองในประเทศไทย

ปลาปิรันยาจัดเป็นปลาที่อันตรายชนิดหนึ่งที่ทั่วโลกรู้จักดี ชนิดที่ดุร้ายมาก ได้แก่ ปลาปิรันยาแดง (Pygocentrus nattereri) บางประเทศ เช่น ประเทศไทย ห้ามนำเข้าตัวที่ยังมีชีวิต เพราะเกรงจะแพร่ลงสู่แหล่งน้ำและขยายพันธุ์ ปัจจุบันไทยได้กำหนดให้ปลาปิรันยาที่มีชีวิตในสกุล Serrasalmus, Rooseveltiella และ Pygocentrus ทุกชนิดรวมทั้งไข่และน้ำเชื้อของปลาดังกล่าวเป็นสัตว์น้ำที่ห้ามมีไว้ในครอบครอง โดยผู้ที่ฝ่าฝืนมีความผิดตาม พระราชบัญญัติการประมงมาตรา 53 และมีโทษตามมาตรา 67 ทวิ คือ ต้องระวางโทษปรับไม่เกินหนึ่งแสนสองหมื่นบาท หรือ จำคุกไม่เกิน 6 ปี หรือทั้งจำทั้งปรับ
แต่บางประเทศ เช่น ประเทศญี่ปุ่นอนุญาตให้เลี้ยงเป็นปลาสวยงามได้ ส่วนประเทศไทย ถ้านำเข้ามาในรูปอาหารแช่แข็ง เช่น ปลาปิรันยาแช่แข็ง เพื่อนำมาบริโภคอย่างเช่น ร้านอาหาร หรือภัตตาคาร ก็สามารถนำเข้ามาได้ไม่ผิดกฎหมาย
ความคล้ายคลึง

ปลาชนิดอื่นซึ่งมีลักษณะคล้ายคลึงกับปลาปิรันยา แต่ไม่มีความดุร้ายเท่าและสามารถกินได้ทั้งพืชและสัตว์  คือ ปลาเปคู  หรือ ปลาคู้   ซึ่งในประเทศไทยถือเป็นปลาเศรษฐกิจและปลาสวยงามด้วย เช่น ปลาคู้ดำ (Colossoma macropomum) และ  ปลาคู้แดง (Piaractus brachypomus) เป็นต้น
ปลาปิรันยาในวัฒนธรรมร่วมสมัย

จากชื่อเสียงที่โด่งดังในเรื่องความดุร้ายและทำร้ายมนุษย์ได้ ทำให้ได้มีการอ้างอิงถึงปลาปิรันยาในวัฒนธรรมร่วมสมัยต่าง ๆ มากมาย เช่น การ์ตูนญี่ปุ่น หรือภาพยนตร์เรื่องต่าง ๆ โดยเฉพาะของฮอลลีวู้ด เช่น เจมส์ บอนด์ ตอน You Only Live Twice ในปี ค.ศ. 1967
หรือ Piranha 3D ในปี ค.ศ. 2010 และPiranha 3DD ในปี ค.ศ. 2012 ที่เป็นภาพยนตร์สามมิติ เป็นต้น
ปลาปิรันยาทอดกับมะนาว อาหารพื้นเมืองของลุ่มน้ำแอมะซอน
ฟันที่แหลมคมของปลาปิรันยา
เขตสัมพันธวงศ์

| เขตสัมพันธวงศ์ |
| --- | --- |
เขต
การถอดเสียงอักษรโรมัน
 • อักษรโรมัน: Khet Samphanthawong
บรรยากาศของเยาวราชยามค่ำคืน
คำขวัญ: พระทองคำล้ำค่า ซุ้มประตูจีนงามตา แหล่งการค้าทองคำ สืบสานวัฒนธรรมไทย–จีน เที่ยวชิมสตรีตฟู้ดเยาวราช สำเพ็งตลาดเก่า ศาลเจ้าศักดิ์สิทธิ์
แผนที่กรุงเทพมหานคร เน้นเขตสัมพันธวงศ์
พิกัด: 13°43′53″N 100°30′51″E﻿ / ﻿13.73139°N 100.51417°E﻿ / 13.73139; 100.51417
ประเทศ:  ไทย
เขตปกครองพิเศษ: กรุงเทพมหานคร
พื้นที่
 • ทั้งหมด: 1.416 ตร.กม. (0.547 ตร.ไมล์)
ประชากร (2566)
 • ทั้งหมด: 19,546 คน
 • ความหนาแน่น: 13,803.67 คน/ตร.กม. (35,751.3 คน/ตร.ไมล์)
รหัสไปรษณีย์: 10100
รหัสภูมิศาสตร์: 1013
ที่อยู่ สำนักงาน: เลขที่ 37 ถนนโยธา แขวงตลาดน้อย เขตสัมพันธวงศ์ กรุงเทพมหานคร 10100
เว็บไซต์: www.bangkok.go.th/samphanthawong
 ส่วนหนึ่งของสารานุกรมประเทศไทย
สัมพันธวงศ์ เป็นหนึ่งในห้าสิบเขตของกรุงเทพมหานคร เป็นเขตที่มีขนาดพื้นที่เล็กและมีจำนวนประชากรน้อยที่สุด สภาพพื้นที่ประกอบไปด้วยแหล่งการค้าหนาแน่นและแหล่งท่องเที่ยวเชิงประวัติศาสตร์และศิลปวัฒนธรรม
ที่ตั้งและอาณาเขต

เขตสัมพันธวงศ์ตั้งอยู่ริมฝั่งตะวันออกของแม่น้ำเจ้าพระยา (ฝั่งพระนคร) มีอาณาเขตติดต่อกับเขตต่าง ๆ เรียงตามเข็มนาฬิกา ดังนี้
ทิศเหนือ ติดต่อกับเขตป้อมปราบศัตรูพ่าย มีถนนเจริญกรุงและถนนพระรามที่ 4 เป็นเส้นแบ่งเขต
ทิศตะวันออก ติดต่อกับเขตบางรักและเขตปทุมวัน มีคลองผดุงกรุงเกษม เป็นเส้นแบ่งเขต
ทิศใต้ ติดต่อกับเขตคลองสาน มีแนวกึ่งกลางแม่น้ำเจ้าพระยา เป็นเส้นแบ่งเขต
ทิศตะวันตก ติดต่อกับเขตพระนคร มีคลองรอบกรุง (คลองโอ่งอ่าง) เป็นเส้นแบ่งเขต
ประวัติศาสตร์

เขตนี้เป็นสถานที่ที่มีชาวจีนอาศัยอยู่มาตั้งแต่ตอนแรกเริ่มกรุงรัตนโกสินทร์แล้ว พวกเขาได้ย้ายมาจากเขตพระนครในปัจจุบัน โดยมีถนนวานิช 1 หรือ "ถนนสำเพ็ง" เป็นศูนย์กลางของชุมชนชาวจีน จวบจนสร้างถนนเยาวราชในสมัยพระบาทสมเด็จพระจุลจอมเกล้าเจ้าอยู่หัวเมื่อ พ.ศ. 2435 ได้กลายมาเป็นศูนย์กลางชาวจีนจนถึงปัจจุบัน
อำเภอสัมพันธวงศ์ สร้างที่ว่าการอำเภอขึ้นเมื่อ พ.ศ. 2475 ตั้งอยู่ที่สามแยกถนนทรงวาดตัดกับถนนปทุมคงคา ตำบลศาลเจ้าแม่ทับทิม ซึ่งอยู่ในเขตวัดสัมพันธวงศารามวรวิหาร จึงสันนิษฐานได้ว่าอำเภอสัมพันธวงศ์คงตั้งชื่อตามวัดที่ตั้งนั่นเอง (ปัจจุบันสำนักงานเขตย้ายไปตั้งที่ถนนโยธา แขวงตลาดน้อย) โดยแบ่งการปกครองออกเป็น 14 ตำบล
ต่อมาได้มีการยุบรวม "อำเภอสามแยก" ซึ่งตั้งที่ว่าการอำเภออยู่ที่ตึกแถวสี่แยกถนนทรงวาดกับถนนเยาวราช มีเขตปกครอง 6 ตำบล และ "อำเภอจักรวรรดิ" ซึ่งตั้งที่ว่าการอำเภออยู่ข้างสถานีตำรวจนครบาลจักรวรรดิ มีเขตปกครอง 18 ตำบล มาขึ้นกับอำเภอสัมพันธวงศ์ แล้วแบ่งเขตปกครองใหม่ออกเป็น 3 ตำบล คือ ตำบลสัมพันธวงศ์ ตำบลจักรวรรดิ และตำบลตลาดน้อย
ต่อมาใน พ.ศ. 2515 มีประกาศคณะปฏิวัติจัดการบริหารราชการใหม่ในเขตนครหลวง อำเภอสัมพันธวงศ์ได้รับการเปลี่ยนแปลงฐานะเป็น เขตสัมพันธวงศ์ แบ่งเขตปกครองย่อยออกเป็น 3 แขวง
การแบ่งเขตการปกครอง

เขตสัมพันธวงศ์แบ่งเขตการปกครองย่อยออกเป็น 3 แขวง ได้แก่
| หมาย เลข | อักษรไทย | อักษรโรมัน | พื้นที่  (ตร> กม.) | จำนวนประชากร  (ธันวาคม 2566) | ความหนาแน่นประชากร  (ธันวาคม 2566) | แผนที่ |
| --- | --- | --- | --- | --- | --- | --- |
| 1. | จักรวรรดิ | Chakkrawat | 0.484 | 5,886 | 12,161.16 |  |
| 2. | สัมพันธวงศ์ | Samphanthawong | 0.483 | 7,324 | 15,163.56 |  |
| 3. | ตลาดน้อย | Talat Noi | 0.449 | 6,336 | 14,111.36 |  |
| ทั้งหมด | ทั้งหมด | ทั้งหมด | 1.416 | 19,546 | 13,803.67 |  |
ประชากร

| สถิติประชากรตามทะเบียนราษฎร เขตสัมพันธวงศ์> ปี (พ.ศ.) | สถิติประชากรตามทะเบียนราษฎร เขตสัมพันธวงศ์> ประชากร | สถิติประชากรตามทะเบียนราษฎร เขตสัมพันธวงศ์> การเพิ่มและการลด |
| --- | --- | --- |
| 2535 | 43,387 | ไม่ทราบ |
| 2536 | 43,220 | -167 |
| 2537 | 42,126 | -1,094 |
| 2538 | 40,412 | -1,714 |
| 2539 | 39,585 | -827 |
| 2540 | 38,984 | -601 |
| 2541 | 38,628 | -356 |
| 2542 | 37,593 | -1,035 |
| 2543 | 36,925 | -668 |
| 2544 | 36,899 | -26 |
| 2545 | 36,127 | -772 |
| 2546 | 35,547 | -580 |
| 2547 | 32,223 | -3,324 |
| 2548 | 31,674 | -549 |
| 2549 | 31,142 | -532 |
| 2550 | 30,646 | -496 |
| 2551 | 30,088 | -558 |
| 2552 | 29,283 | -805 |
| 2553 | 28,617 | -666 |
| 2554 | 28,001 | -616 |
| 2555 | 27,426 | -575 |
| 2556 | 26,932 | -494 |
| 2557 | 26,359 | -573 |
| 2558 | 25,694 | -665 |
| 2559 | 24,785 | -909 |
| 2560 | 24,150 | -635 |
| 2561 | 23,655 | -495 |
| 2562 | 22,463 | -1,192 |
| 2563 | 21,324 | -1,139 |
| 2564 | 20,777 | -547 |
| 2565 | 20,168 | -609 |
| 2566 | 19,546 | -622 |
การคมนาคม

ทางสายสำคัญในเขตสัมพันธวงศ์ ได้แก่
| --- | --- |
 ถนนเจริญกรุง  ถนนพระรามที่ 4  ถนนเยาวราช  ถนนจักรวรรดิ  ถนนราชวงศ์  ถนนบริพัตร  ถนนมหาจักร  ถนนมังกร  ถนนเยาวพานิช  ถนนแปลงนาม  ถนนผดุงด้าว (ซอยเท็กซัส):  พระพุทธมหาสุวรรณปฏิมากรที่วัดไตรมิตรวิทยารามวรวิหาร ถนนพาดสาย  ถนนทรงสวัสดิ์  ถนนลำพูนไชย  ถนนมิตรภาพไทย-จีน (ตรีมิตร)  ถนนทรงวาด  ถนนข้าวหลาม  ซอยเจริญกรุง 12 (บำรุงรัฐ)  ซอยเจริญกรุง 16 / ซอยเยาวราช 6 / ซอยเยาวราช 11 (อิศรานุภาพ)  ซอยเยาวราช 23 (ถนนเสริมสินค้า)  ซอยวานิช 1 (สำเพ็ง)
สถานที่สำคัญ > ถนนเยาวราช

บทความหลัก: ถนนเยาวราช
ถนนเยาวราช มีความยาวประมาณ 1.5 กิโลเมตร โดยเกือบตลอดถนนทั้งสายจะเต็มไปด้วยร้านขายทองและร้านอาหาร และเป็นชุมชนคนไทยเชื้อสายจีนอาศัยมากที่สุดในประเทศไทย
ในปัจจุบันมีประตูซึ่งเป็นสัญลักษณ์ของไชนาทาวน์อยู่ ซึ่งได้สร้างขึ้นเนื่องในโอกาสที่ พระบาทสมเด็จพระเจ้าอยู่หัว รัชกาลที่ ๙ ทรงเจริญพระชนมพรรษา ๖ รอบ ตั้งอยู่กลางวงเวียนโอเดียน สุดถนนเยาวราช
สถานที่สำคัญ > วัดและศาลเจ้า

วัดและศาลเจ้าที่สำคัญ ได้แก่
| --- | --- |
 วัดกันมาตุยาราม  วัดจักรวรรดิราชาวาสวรมหาวิหาร  วัดชัยชนะสงคราม (วัดตึก)  วัดไตรมิตรวิทยารามวรวิหาร  วัดบำเพ็ญจีนพรต  วัดปทุมคงคา  วัดโลกานุเคราะห์  วัดสัมพันธวงศาราม (วัดเกาะ)  วัดบพิตรพิมุขวรวิหาร:  วัดชัยภูมิการาม (ตี๊หง่านตื่อ) ประตูจีนที่วงเวียนโอเดียน ศาลเจ้าเล่งบ๊วยเอี๊ยะ  ศาลเจ้าอาเนี้ยเก็ง  โรงเจบุญสมาคม  ศาลเจ้ากวนอู  ศาลเจ้าโจวซือกง  ศาลเจ้าเล่าปุนเถ่ากง  มูลนิธิเทียนฟ้า
สถานที่สำคัญ > สถานที่สำคัญอื่น ๆ

| --- | --- |
 โรงเรียนไตรมิตรวิทยาลัย  มหามณฑปหลวงพ่อทองคำ วัดไตรมิตรวิทยารามวรวิหาร  โบสถ์กาลหว่าร์  เวิ้งนาครเขษม  คลองถม  สะพานหัน  สะพานเหล็ก  ซุ้มประตูเฉลิมพระเกียรติ 6 รอบ พระชนมพรรษา  ตลาดเก่าเยาวราช  ตลาดใหม่  มหาวิทยาลัยเทคโนโลยีราชมงคลรัตนโกสินทร์ วิทยาเขตบพิตรพิมุข จักรวรรดิ:  มูลนิธิเทียนฟ้า พิพิธภัณฑ์ทองคำห้างทองตั้งโต๊ะกัง  บางกอกริเวอร์พาร์ค  พิพิธภัณฑ์ท้องถิ่น เขตสัมพันธวงศ์  ย่านสำเพ็ง  ซอยสุกร  มัสยิดหลวงโกชาอิศหาก  ศูนย์การค้าริเวอร์ซิตี้  หอศิลป์กรุงไทย  อาคารธนาคารไทยพาณิชย์ สาขาตลาดน้อย  กรมเจ้าท่า  สถานีตำรวจนครบาลจักรวรรดิ
เทศกาล

ในช่วงเทศกาล ถนนเยาวราชจะปิดทั้งสาย
เทศกาลตรุษจีน
เทศกาลไหว้พระจันทร์
เทศกาลกินเจ
แหล่งข้อมูลอื่น

เว็บไซต์สำนักงานเขตสัมพันธวงศ์
แผนที่เขตสัมพันธวงศ์ เก็บถาวร 2007-09-27 ที่ เวย์แบ็กแมชชีน
แผนที่และภาพถ่ายทางอากาศของ เขตสัมพันธวงศ์
ภาพถ่ายดาวเทียมจากวิกิแมเปีย หรือกูเกิลแมปส์
แผนที่จากลองดูแมป หรือเฮียวีโก
ภาพถ่ายทางอากาศจากเทอร์ราเซิร์ฟเวอร์
13°43′52″N 100°30′50″E﻿ / ﻿13.731°N 100.514°E﻿ / 13.731; 100.514
| ด ค กเขตในกรุงเทพมหานคร |
| --- | --- | --- |
| ฝั่งธนบุรี |  คลองสาน  จอมทอง  ตลิ่งชัน  ทวีวัฒนา  ทุ่งครุ  ธนบุรี  บางกอกน้อย  บางกอกใหญ่  บางขุนเทียน  บางแค  บางบอน  บางพลัด  ภาษีเจริญ  ราษฎร์บูรณะ  หนองแขม  |  |
| ฝั่งพระนคร |  คลองเตย  คลองสามวา  คันนายาว  จตุจักร  ดอนเมือง  ดินแดง  ดุสิต  บางกะปิ  บางเขน  บางคอแหลม  บางซื่อ  บางนา  บางรัก  บึงกุ่ม  ปทุมวัน  ประเวศ  ป้อมปราบศัตรูพ่าย  พญาไท  พระโขนง  พระนคร  มีนบุรี  ยานนาวา  ราชเทวี  ลาดกระบัง  ลาดพร้าว  วังทองหลาง  วัฒนา  สวนหลวง  สะพานสูง  สัมพันธวงศ์  สาทร  สายไหม  หนองจอก  หลักสี่  ห้วยขวาง  |  |